**ZMLUVA O DIELO**

uzavretá v zmysle § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Nižšie uvedeného dňa, mesiaca a roku uzavreli:

1. **LESY Slovenskej republiky, štátny podnik**

 Sídlo: Námestie SNP 8, 975 66 Banská Bystrica

 Zapísaná: Obchodný register Okresného súdu Banská Bystrica, oddiel Pš, vložka číslo: 155/S

 Bankové spojenie: VÚB, Banská Bystrica

 Číslo účtu: SK12 0200 0000 0019 4072 3254, SUBASKBX

 IČO: 36 038 351

 IČ DPH: SK2020087982

 DIČ: 2020087982

 Štatutárny zástupca: XXX

 Kontaktná osoba: XXX

 Kontaktná osoba vo veciach technických: XXX

 *(ďalej* ***„Objednávateľ“****)*

*a*

1. ---

 Sídlo:

 Zapísaná:

 Zastúpený:

 IČO:

 IČ DPH:

 DIČ:

 Bankové spojenie:

 SWIFT (BIC):

 IBAN:

 Kontaktná osoba vo veciach zmluvných:

 Kontaktná osoba vo veciach technických:

 *(ďalej* ***„Poskytovateľ“****)*

 *(Objednávateľ spolu s Poskytovateľom ďalej len* ***„zmluvné strany“****)*

*túto*

*Zmluvu o dielo*

*(ďalej* ***„Zmluva“****)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Preambula**

Táto zmluva je výsledkom verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

Poskytovateľ vyhlasuje, že spĺňa všetky podmienky a požiadavky uvedené v tejto Zmluve a je oprávnený túto Zmluvu uzatvoriť a riadne plniť záväzky v nej obsiahnuté.

**Účel zmluvy**

Účelom tejto zmluvy je stanoviť podmienky a pravidlá pre dodanie funkčného počítačového systému, ktorý umožní Objednávateľovi priebežné sledovanie pohybu dreva, zabezpečenie príslušných autorských práv k dielu a postimplementačnú servisnú a metodickú podporu.

**Definície pojmov**

Pojmy použité v tejto zmluve sa budú vykladať v súlade s obsahom tejto zmluvy,  Prílohou č. 1 k tejto zmluve, ako aj súťažnými podkladov pre verejné obstarávanie.

**Článok 1**

**PREDMET ZMLUVY**

* 1. Predmetom tejto Zmluvy je záväzok Poskytovateľa vykonať všetky potrebné činnosti, výsledkom ktorých bude dodanie Objednávateľovi funkčného počítačového systému, ktorý mu umožní  **priebežné sledovanie pohybu dreva** (ďalej **„PSPD“**) v rozsahu vyplývajúcom: (i.) z tejto Zmluvy, (ii.) z prílohy č. 1, ustanovujúcej minimálne požiadavky Objednávateľa na PSPD, (iii.) z uskutočneného verejného obstarávania a  (iv.) Objednávateľom schváleného Návrhu komplexného zabezpečenia PSPD. Predmetom tejto zmluvy je ďalej záväzok Poskytovateľa poskytnúť alebo zabezpečiť poskytnutie autorských práv podľa Článku 6 tejto Zmluvy, potrebných pre riadne fungovanie PSPD a   záväzok poskytovať Objednávateľovi po dobu stanovenú touto Zmluvou postimplementačnú servisnú a metodickú podporu. Plnenie predmetu Zmluvy bude rozvrhnuté do nasledujúcich častí:

**1.1.1 Komplexná metodická podpora riešenia PSPD**

Táto časť predmetu zahrňuje:

1. Analýza požiadaviek
2. Návrh komplexného zabezpečenia PSPD na základe analýzy požiadaviek a vlastných znalostí dodávateľa, ktorého neoddeliteľnou súčasťou bude aj návrh dostupných organizačných a technických opatrení potrebných k zabezpečeniu PSPD (ďalej len „Návrh komplexného zabezpečenia PSPD“)
3. Návrh úpravy vnútroorganizačných predpisov Objednávateľa potrebných k zabezpečeniu PSPD
4. Návrh systému školenia a doškoľovania používateľov systému PSPD v rozsahu minimálne 6 900 školiacich dní
5. Zabezpečenie školenia a doškoľovania používateľov systému PSPD podľa návrhu vypracovaného v zmysle bodu 1.1.1 d) a **schváleného** objednávateľom
6. Metodické poradenstvo k problematike PSPD počas celého trvania projektu

**1.1.2 Rozšírenie súčasného informačného systému Objednávateľa o funkcionality, potrebné k PSPD**

Súčasný informačný systém Objednávateľa bude doplnený o funkcionality potrebné na zabezpečenie PSPD. Poskytovateľ dodá programové moduly/subsystémy a zabezpečí ich integráciu s existujúcimi systémami v súlade so špecifikáciou v prílohe č. 1, ktorá je neoddeliteľnou súčasťou tejto zmluvy.

Plnenie v súlade s bodom 1.1.2 bude realizované takto:

1. Dodanie jadrovej funkcionality podľa schváleného Návrhu komplexného zabezpečenia PSPD
2. Poskytnutie všetkých autorských práv podľa čl. 6 tejto Zmluvy
3. Konfigurácia rozhraní s IS LSR
4. Konfigurácia rozhraní s IS odberateľov dreva podľa výsledkov analýzy požiadaviek
5. Dodanie rozširujúcich funkcionalít podľa schváleného Návrhu komplexného zabezpečenia PSPD
6. Spustenie HelpDesk-u
7. Pilotná prevádzka, overenie riadnej funkčnosti systému PSPD a odstránenie vád
8. Uvoľnenie užívateľskej dokumentácie
9. Roll - out v podmienkach LSR
10. Odovzdanie do rutinnej prevádzky
	* 1. **Záručná a mimozáručná servisná a technická podpora informačného systému PSPD**
11. Služba servisnej podpory informačného systému PSPD v sebe zahŕňa riešenie a odstraňovanie vád, chýb, nedostatkov, porúch alebo akýkoľvek iných problémov SW aplikácií, brániacich ich riadnemu a/alebo bezchybnému užívaniu (vrátane právnych vád SW aplikácií, resp. ich častí), a/alebo spôsobujúcich ich čiastočnú alebo úplnú nefunkčnosť, a/alebo spôsobujúcich čiastočné a/alebo úplné obmedzenie ich používania/prevádzky SW aplikácie, za účelom udržania ich funkčnosti.
12. Služba technickej podpory informačného systému PSPD v sebe zahŕňa:
13. analýzu a odstránenie havarijných stavov serverových pracovísk SW aplikácie
a príslušných integračných rozhraní na spolupracujúce systémy Objednávateľa;
14. reinštalácie komponentov SW aplikácie podľa požiadaviek Objednávateľa;
15. inštaláciu nových pracovísk SW aplikácie, popr. integráciu na nové prostredia
u Objednávateľa;
16. priame telefonické konzultácie určených osôb Objednávateľa s personálom Technickej podpory Poskytovateľa;
17. odstraňovanie havarijných a nefunkčných stavov SW aplikácie, ktoré nie sú
spôsobené chybou v programovom kóde (dátová nekonzistencia, spolupráca
s operačnými/databázovými systémami, integračnými platformami a pod.);
18. úpravu a spracovanie dát zabezpečujúcich prevádzku SW aplikácie;
19. aktualizáciu dátového modelu a naviazaných funkcií SW aplikácie;
20. technickú podpora pri obnove, úprave a sceľovaní dát;
21. zmenu a/alebo úpravu, zahrňujúcu predovšetkým doplnenie, rozšírenie, doparametrizovanie, preparametrizovanie SW aplikácie;
22. úpravu a prispôsobovanie SW – vytváranie rozhraní na komunikáciu s externými systémami.
	1. Objednávateľ sa zaväzuje prevziať riadne poskytnuté plnenia a zaplatiť za ich poskytnutie Poskytovateľovi cenu v zmysle ustanovení tejto Zmluvy.
	2. V cene školenia a doškoľovania používateľov systému PSPD podľa bodu 1.1.1 písm. e) zmluvy sú zahrnuté taktiež náklady na študijné materiály, odmena školiteľa/lektora a jeho cestovné náklady do sídla organizačnej zložky Objednávateľa.

**Článok 2**

**MIESTO PLNENIA A HARMONOGRAM PLNENIA**

**ZMLUVY**

**2.1** Miestom plnenia tejto Zmluvy, ak nebude určené inak, je sídlo Objednávateľa. Objednávateľ má právo pre niektoré čiastkové plnenia písomne určiť Poskytovateľovi najneskôr 7 dní pred termínom plnenia ako miesto plnenia sídlo organizačnej zložky alebo konkrétne pracovisko Objednávateľa, ktorým sa rozumie najmä expedičný sklad, sídlo lesnej správy a podobne. Iné miesto plnenia môže byť dohodnuté len na základe písomne odsúhlasenej dohody zmluvných strán.

**2.2** Zmluvné strany sa dohodli, že plnenie bude prebiehať v termínoch špecifikovaných v Prílohe č. 2 tejto Zmluvy, ktorá je neoddeliteľnou súčasťou tejto zmluvy. Pre vylúčenie akýchkoľvek pochybností sa zmluvné strany dohodli, že termíny uvedené v harmonograme sa budú počítať odo dňa účinnosti zmluvy.

**2.3.** Zmluvné strany sa dohodli, že Poskytovateľ môže začať práce pre plnenia ktoré z vecného hľadiska nasledujú po Návrhu komplexného zabezpečenia PSPD až po jeho písomnom schválení Objednávateľom. Objednávateľ je oprávnený Návrh komplexného zabezpečenia PSPD neschváliť a vrátiť Poskytovateľovi na prepracovanie v prípade, ak nerieši alebo nezodpovedá alebo nezabezpečuje všetky požiadavky na systém PSPD v rozsahu vyplývajúcom z tejto Zmluvy. Objednávateľ je povinný vyjadriť sa k Návrhu komplexného zabezpečenia PSPD najneskôr do 30 kalendárnych dní od jeho predloženia. V prípade neschválenia, vráti Objednávateľ v rovnakej lehote Návrh komplexného zabezpečenia PSPD na dopracovanie Poskytovateľovi s uvedením konkrétneho nesúladu Návrhu komplexného zabezpečenia PSPD s touto Zmluvou a jej prílohami. Poskytovateľ je povinný Návrh komplexného zabezpečenia PSPD do 30 dní od vrátenia prepracovať a opätovne predložiť na schválenie Objednávateľovi, pričom Objednávateľ má obdobné práva a Poskytovateľ obdobné povinnosti ako pri prvom predložení Návrhu komplexného zabezpečenia PSPD. Samotná kontrola a schválenie Návrhu komplexného zabezpečenia PSPD Objednávateľom nie je skutočnosťou, ktorá by mala vplyv alebo by Poskytovateľa zbavovala zodpovednosti z porušenia povinnosti dodať taký Návrh komplexného zabezpečenia PSPD, ktorý bude realizovateľný a ktorý po dodaní zabezpečí funkčný systém PSPD v rozsahu vyplývajúcom z tejto Zmluvy.

**2.4.** Zmluvné strany sa dohodli, že v prípade ak by si Návrh komplexného zabezpečenia PSPD vyžadoval na strane Objednávateľa zvýšené investície do špecifického softwarového riešenia, alebo služieb pre riadne zabezpečenie funkčnosti systému PSPD, môže Objednávateľ od tejto zmluvy odstúpiť, pričom v tomto prípade má Poskytovateľ nárok na zaplatenie tých plnení, ktoré podľa tejto zmluvy riadne vykonal podľa harmonogramu ku dňu doručenia odstúpenia a nemôže požadovať z titulu predčasného ukončenia zmluvy žiadne iné finančné nároky, napríklad ušlý zisk. Poskytovateľ nemá nárok na zaplatenie tých prác, ktorých začiatok plnenia nasleduje podľa harmonogramu až po schválení Návrhu komplexného zabezpečenia PSPD . Za zvýšené investície pre účely tejto zmluvy sa považuje akékoľvek finančné plnenie nad 500.000,- EUR , ktoré by Objednávateľ musel pre riadne spustenie a riadnu prevádzku systému PSPD uhradiť nad rámec tejto zmluvy za špecifické softwarové riešenie alebo služby. Za zvýšené investície sa nepovažujú vyvolané investície do operačných systémov, hardware, meracej techniky, alebo komunikačného prostredia.

**2.5** V prípade odstúpenia od tejto Zmluvy podľa bodu 2.4 tohto článku Zmluvy, je Poskytovateľ povinný po zaplatení ceny za Analýzu podmienok a Návrh komplexného zabezpečenia PSPD udeliť Objednávateľovi príslušné autorské práva na jeho použitie v rozsahu článku 6 tejto Zmluvy a udeliť súhlas na jeho použitie v rozsahu podľa § 19 ods. 4 Autorského zákona, vrátane práva v budúcnosti použiť Návrh komplexného riešenia pre verejné obstaranie zhotoviteľa systému PSPD podľa Návrhu komplexného riešenia PSPD.

**Článok 3**

**ZÁRUČNÁ A MIMOZÁRUČNÁ SERVISNÁ A TECHNICKÁ PODPORA INFORMAČNÉHO SYSTÉMU PSPD**

**3.1** Poskytovateľ je povinný poskytovať Objednávateľovi záručnú a mimozáručnú servisnú a technickú podporu softweru (SW) aplikácie nasledovne:

 **3.1.1** V prípade vzniku vád SW aplikácie sa Poskytovateľ zaväzuje poskytovať Objednávateľovi údržbu SW aplikácie počas pracovných dní v týždni od pondelka do piatku, 12 hodín denne, v čase od .... do .... hod. v Slovenskej republike. Hlásenia, ktoré prídu do servisnej e-mailovej schránky Poskytovateľa ............ po 15:30 hod, budú chápané ako by sa objavili na začiatku nasledujúceho pracovného dňa.

 **3.1.2** Pomoc a podporu pri riešení vzniknutých vád SW aplikácie rieši Poskytovateľ primárne elektronickou poštou. V prípade nefunkčnosti elektronickej pošty je Objednávateľ povinný nahlásiť vzniknutý incident telefonicky na číslo Poskytovateľa +421........................ Poskytovateľ je povinný elektronicky potvrdiť Objednávateľovi na e-mailových adresách: ..............................@lesy.sk a ..................................@lesy.sk prijatie e- mailového formulára o vzniku vady. V prípade, že nie je možné prijatie potvrdiť elektronicky, Poskytovateľ je povinný potvrdiť Objednávateľovi prijatie požiadavky na poskytnutie služby servisnej podpory SW aplikácie telefonicky na telefónnom čísle +421............................... alebo +421................................. Následne po sfunkčnení e-mailovej adresy je Poskytovateľ povinný potvrdenie poslať aj elektronickou formou.

**3.1.3** Telefonické poradenstvo Poskytovateľa zahŕňa:

1. Telefonické poradenstvo, konzultácie pri riešení incidentov a problémov SW aplikácie, identifikáciu, hľadanie riešenia pri odstraňovaní vád SW aplikácie.
2. Poradenstvo v otázkach, ktoré sa môžu vyskytovať pri používaní SW aplikácie, ktoré nie je možné vyriešiť pomocou prevádzkovej dokumentácie.

 **3.1.4** Na účely plnenia predmetu tejto Zmluvy vady rozdeľujeme do troch kategórií:

1. **Vada kategórie A** – SW aplikácia nie je použiteľná vo svojich základných funkciách, alebo sa vyskytuje kritická funkčná vada znemožňujúca jej činnosť a zakladajúca možnosť vzniku škody.
2. **Vada kategórie B** – funkčnosť SW aplikácie je vo svojich funkciách znížená tak, že tento stav obmedzuje alebo ohrozuje bežnú prevádzku Objednávateľa.
3. **Vada kategórie C** – ostatné drobné vady SW aplikácie, ktoré nespadajú do kategórie vád
A a B.

**3.1.5** Poskytovateľ je povinný pri poskytovaní servisnej a technickej podpory SW aplikácie dodržať nasledovné časy plnenia, za predpokladu ich nahlásenia Objednávateľom podľa predchádzajúceho bodu:

 **Kategória vady: Doba odozvy: Doba zásahu:**

 A 4 pracovné hodiny 2 pracovné dni

 B 1 pracovný deň 4 pracovné dni

 C 2 pracovné dni 6 pracovných dní

**Doba odozvy** je reakčná doba Poskytovateľa, počítaná od nahlásenia vady Objednávateľom do nástupu na jej definovanie/odstránenie (v prípade poskytovania servisnej podpory), resp. čas od zadania požiadavky na technickú podporu zo strany Objednávateľa po akceptovanie v systéme zo strany Poskytovateľa (v prípade poskytovania technickej podpory).

**Doba zásahu** je záväzný čas odstránenia vady, počítaný od nahlásenia vady do odstránenia. (v prípade poskytovania servisnej podpory), resp. čas od okamihu zadania požiadavky technickej podpory do doby uzatvorenia požiadavky Poskytovateľom (v prípade poskytovania technickej podpory).

**3.1.6** Zaradenie vady do príslušnej kategórie je prvotne na posúdení Objednávateľa, v prípade rozporu o zaradení vady sú zmluvné strany povinné rokovať o zaradení vady do príslušnej kategórie. Do ukončenia rokovania resp. v prípade, že sa zmluvné strany nedohodnú je platné zaradenie vady podľa Objednávateľa.

**3.1.7** Poskytovateľ je povinný dodať Objednávateľovi na základe jeho žiadosti report o nahlásených incidentoch cez servisnú schránku a zrealizovaných konzultáciách prostredníctvom telefonického poradenstva.

* 1. Za záručnú službu servisnej a technickej podpory informačných systémov sa nepovažuje odstraňovanie chýb a vád, ktoré vznikli v dôsledku nedodania riadneho a bezchybného systému PSPD dodaného Poskytovateľom a boli Objednávateľom oznámené Poskytovateľovi v záručnej dobe. Zmluvné strany sa dohodli, že z dôvodu rozlišovania či sa jedná o odplatnú alebo bezodplatnú službu servisnej a technickej podpory sa za záručnú službu bude považovať aj odstraňovanie chýb a vád ktoré vznikli v dôsledku nedodania riadneho a bezchybného plnenia pri ktorých nebola poskytnutá záruka, pričom pre zabezpečenie právnej istoty vyhlasujú, že na takéto vady sa ale nebudú aplikovať ustanovenia upravujúce nároky zo záruky ale štandardne len právne normy upravujúce nároky z titulu poskytnutia plnenia s  vadami.

* 1. Servisná a technická podpora bude medzi zmluvnými stranami prebiehať v prostredí helpdesku, ktorého dodávka je súčasťou plnenia podľa tejto Zmluvy.
	2. Poskytovateľ sa zaväzuje, mať pre potreby plnenia predmetu zákazky počas celej doby platnosti tejto Zmluvy k dispozícii realizačný tím špecialistov požadovaný v súťažných podkladoch v rozsahu podmienok účasti požadovaných vo verejnom obstarávaní v zmysle § 34 ods. 1 písm. g) zákona č. 343/2015 Z. z. o verejnom obstarávaní v znení neskorších predpisov (ďalej len „realizačný tím“). Zoznam členov realizačného tímu tvorí Prílohu č.: 5 tejto Zmluvy. Zmena člena realizačného tímu je možná len na základe písomného súhlasu Objednávateľa. Návrh na zmenu člena realizačného tímu je Poskytovateľ povinný doručiť Objednávateľovi najneskôr 10 dní pred navrhovaným termínom uskutočnenia zmeny. Objednávateľ sa v tejto lehote vyjadrí, či udeľuje súhlas / nesúhlas na zmenu člena realizačného tímu po posúdení návrhu Poskytovateľa v rozsahu podmienok účasti požadovaných vo verejnom obstarávaní v zmysle § 34 ods. 1 písm. g) zákona č. 343/2015 Z. z. o verejnom obstarávaní v znení neskorších predpisov.
	3. Poskytovateľ poskytuje na PSPD záruku v dĺžke 4 roky ktorá začína plynúť dňom prevzatia PSPD do rutinej prevádzky.

**Článok 4**

**CENA**

**4.1** Cena za predmet zmluvy podľa tejto zmluvy je stanovená nasledovne:

Celková cena za PSPD a ostatných plnení podľa tejto Zmluvy je dohodnutá vo výške .................. ,- EUR bez DPH (slovom: .................. .................. .................. bez DPH).

**4.2** Cena za poskytovanie plnení podľa bodu 1.1.1 tejto Zmluvy je dohodnutá vo výške ...................,- EUR bez DPH, z toho cena za poskytovanie plnenia podľa bodu 1.1.1 a), b) tejto Zmluvy spolu s autorskými právami je dohodnutá vo výške ............... EUR bez DPH čo predstavuje ........% z celkovej ceny uvedenej v bode 4.1 tejto Zmluvy.

**4.3** Cena za poskytovanie plnení podľa bodu 1.1.2 tejto Zmluvy je dohodnutá vo výške ...................,- EUR bez DPH.

**4.4** Cena za poskytovanie plnení podľa bodu 1.1.3 tejto Zmluvy je dohodnutá vo výške ..................,- EUR bez DPH, tato cena bude účtovaná kvartálne, a to vo výške ...................,- EUR bez DPH.

**4.5** Ceny sú uvedené bez dane z pridanej hodnoty, v mene EUR. K fakturovaným cenám bude uplatnená DPH v zmysle platných právnych predpisov.

**4.6** Podrobná špecifikácia cien za čiastkové plnenia podľa tejto Zmluvy je uvedená v prílohe č. 3, ktorá je neoddeliteľnou súčasťou tejto zmluvy**.**

**Článok 5**

**PLATOBNÉ A FAKTURAČNÉ PODMIENKY**

**5.1** Zmluvné strany sa dohodli na možnosti čiastkového odovzdávanie plnenia v súlade s prílohou č. 3 tejto zmluvy.

**5.2** Cena za služby podľa bodu 1.1.1 a), b) tejto Zmluvy bude fakturovaná na základe preberacieho protokolu, podpísaného bez výhrad oprávnenými osobami.

**5.3** Cena za služby podľa bodu 1.1.2 tejto Zmluvy bude fakturovaná základe preberacieho protokolu, podpísaného bez výhrad oprávnenými osobami.

**5.4** Cena za služby podľa bodu 1.1.3 tejto Zmluvy bude fakturovaná vopred za kalendárny štvrťrok, pričom faktúru môže Poskytovateľ vystaviť posledný mesiac kalendárneho štvrťroku predchádzajúcemu tomuto štvrťroku.

**5.5** V prípade, že deň účinnosti tejto Zmluvy bude iný deň ako 1. deň kalendárneho štvrťroku, Poskytovateľ bude fakturovať poplatok za služby podľa bodu 1.1.3 tejto Zmluvy v pomernej výške, t.j. alikvotne k počtu dní poskytovania služby.

**5.6** Objednávateľ uhradí cenu za poskytnuté služby na základe faktúry vystavenej Poskytovateľom na bankový účet uvedený v tejto zmluve. Každú zmenu čísla účtu je Poskytovateľ povinný oznámiť Objednávateľovi oznámiť Objednávateľovi, a to formou prehlásenia s úradne overeným podpisom. Faktúry budú vystavené v mene EURO. Platba faktúry prebehne v mene EUR v súlade s vystavenou faktúrou. Faktúra musí obsahovať zákonné náležitosti.

**5.7** Lehota splatnosti faktúry je 30 dní odo dňa jej doručenia druhej zmluvnej strane, pričom za deň splnenia peňažného záväzku sa považuje deň pripísanie dlžnej sumy v prospech účtu veriteľa,
t.j. Poskytovateľa. Pokiaľ posledný deň lehoty splatnosti pripadne na deň pracovného voľna, pokoja alebo sviatok v Slovenskej republike, ako deň splnenia peňažného záväzku bude zmluvným partnerom za rovnako dohodnutých cenových a platobných podmienok akceptovaný nasledujúci prvý pracovný deň.

**5.8** Zmluvné strany postupujú pri vysporiadaní svojich daňových povinností podľa právnych predpisov platných v Slovenskej republike s vylúčením možnosti prevzatia daňovej povinnosti za obchodného partnera.

**5.9** Poskytovateľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykoná Objednávateľ úhradu, pričom Poskytovateľ zároveň súhlasí s poskytnutím skonta za úhradu od 5 do 30 dní pred uplynutím lehoty splatnosti vo výške 1% z fakturovanej ceny bez DPH.

**5.10** Poskytovateľ zároveň súhlasí, že zo strany Objednávateľa bude už úhrada ponížená o alikvotnú výšku skonta, t.j. bude vykonaný zápočet. Poskytovateľ sa zároveň zaväzuje bezodkladne vystaviť
a poslať Objednávateľovi doklad o vyčíslení skonta - finančného bonusu.

**5.11** Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, §25 ods. 6, t.j. Poskytovateľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**5.12** Objednávateľ je kedykoľvek oprávnený odmietnuť akúkoľvek faktúru Poskytovateľa v prípade, ak Poskytovateľ poruší túto Zmluvu, takéto odmietnutie faktúry je Objednávateľ povinný písomne oznámiť Poskytovateľovi, pričom Objednávateľ uvedie dôvody odmietnutia faktúry. Poskytovateľ je oprávnený odmietnutú faktúru opätovne vystaviť až po riadnom splnení dôvodov odmietnutia uvedených v písomnom oznámení. Odmietnutá faktúra sa zároveň nepovažuje za riadne vystavenú faktúru v zmysle tohto článku Zmluvy.

**5.13** Objednávateľ je oprávnený kedykoľvek jednostranne započítať zmluvné pokuty, iné sankcie, náklady alebo náhradu škody, na ktoré má voči Poskytovateľovi podľa tejto Zmluvy nárok, proti pohľadávkam Poskytovateľa voči Objednávateľovi vzniknutých mu na základe tejto Zmluvy, najmä proti cene predmetu zmluvy. Toto ustanovenie nevylučuje jednostranné započítanie pohľadávok objednávateľa voči Poskytovateľovi vzniknutých z iných právnych úkonov alebo skutočností proti pohľadávkam Poskytovateľa.

**Článok 6**

**AUTORSKÉ PRÁVA**

**6.1** K dielam vytvoreným na splnenie účelu tejto zmluvy spadajúcim pod právny režim § 91 ods. 4 a § 91 zákona č. 185/2015 Z. z. o autorskom práve a právach súvisiacich s autorským právom (ďalej len „Autorský zákon“) nadobúda Objednávateľ majetkové práva dňom ich vytvorenia.

**6.2** Majetkové práva k predmetu zmluvy vykonáva vo svojom mene a na svoj účet Objednávateľ. V rámci výkonu majetkových práv sa zmluvné strany dohodli, že Objednávateľ má právo najmä na odovzdanie, prístup a použitie zdrojových kódov opatrených komentármi vrátane technickej a analytickej dokumentácie k dielu definovanému v ods. 6.1 tohto článku zmluvy, ktoré musia byť protokolárne odovzdané Objednávateľovi a právo toto dielo upravovať, meniť a v prípade potreby aj dokončiť alebo vykonať iný zásah do diela. Poskytovateľ nesmie udeliť tretej osobe súhlas na použitie tohto diela a je povinný zdržať sa výkonu majetkových práv k tomuto dielu. Objednávateľ môže právo výkonu majetkových práv autora previesť tretej osobe bez súhlasu zhotoviteľa. Objednávateľ je oprávnený na použitie diela podľa § 19 ods. 4 Autorského zákona.

**6.3** V prípade, že v rámci úpravy a/alebo zmeny SW aplikácie podľa tejto Zmluvy bude nevyhnutné, aby Poskytovateľ dodal a/alebo implementoval počítačový program, databázu alebo akékoľvek iné autorské dielo, vo vzťahu ku ktorému Poskytovateľ nie je držiteľom alebo poskytovateľom práv na jeho používanie, je Poskytovateľ povinný zabezpečiť bez zbytočného odkladu po tomto zistení všetky práva na jeho používanie (u príslušného držiteľa alebo poskytovateľa týchto práv) pre Objednávateľa v rozsahu nasledovnej licencie: nevýhradná, neprevoditeľná, neodvolateľná, pre celé územie SR, po dobu trvania autorských práv pre územie SR, použitie v rozsahu minimálne pre fungovanie PSPD.

**6.4** Poskytovateľ prehlasuje, že plnením predmetu tejto Zmluvy neporušuje autorské práva tretích osôb a je oprávnený s prípadnými autorskými právami nakladať. V prípade, ak súčasťou SW aplikácie je SW alebo licencia tretích osôb, ktoré sú nevyhnutné pre chod SW aplikácie, platia pre tieto SW/licencie, licenčné ustanovenia ich výrobcu.

**6.5** Odmena za poskytnutie oprávnení podľa bodov: 6.1, 6,2, 6.3, 6.6 a 2.5 tejto zmluvy je záväzná, úplná a konečná, pričom je zahrnutá v celkovej cene za predmet zmluvy.

**6.6** Poskytovateľ vyhlasuje, že má všetky zodpovedajúce práva k IS WebLES 2, IS KRPK, IS MobLES, IS WebLES pre Windows 10 Mobile a IS WSA v rozsahu, v ktorom sú nevyhnutné pre plnenie tejto Zmluvy, ktoré nie sú zaťažené takými právami tretích osôb, ktoré by znemožňovali riadny výkon licencií, inak zodpovedá za škodu tým spôsobenú. Poskytovateľ sa súčasne zaväzuje na vlastné náklady vykonať všetky účinné opatrenia na zaistenie zodpovedajúcich práv k IS WebLES 2, IS KRPK, IS MobLES, IS WebLES pre Windows 10 Mobile a IS WSA a na ochranu práv duševného vlastníctva ako aj ochranu práv, vyplývajúcich Objednávateľovi z poskytnutých licencií.

**Článok 7**

**ZMLUVNÉ SANKCIE**

**7.1** V prípade akéhokoľvek omeškania Poskytovateľa s plnením služieb podľa tejto Zmluvy je Objednávateľ oprávnený fakturovať Poskytovateľovi zmluvnú pokutu vo výške 500,- EUR za každý začatý deň omeškania a za každé jednotlivé porušenie dohodnutej lehoty plnenia podľa tejto Zmluvy.

**7.2** V prípade, že Poskytovateľ mešká s plnením povinnosti podľa ods**. 3.1.2** alebo **3.1.5** tejto Zmluvy a svoje meškanie neodstráni ani v dodatočnej lehote, stanovenej Objednávateľom, je Objednávateľ oprávnený od neho požadovať zmluvnú pokutu vo výške 10.000 €  za každé také porušenie zmluvnej povinnosti.

**7.3** Pokiaľ vznikne činnosťou a/alebo nečinnosťou Poskytovateľa nenávratné poškodenie alebo strata dát uložených v databázach IS PSPD, je Objednávateľ oprávnený od Poskytovateľa požadovať zmluvnú pokutu vo výške 250.000  € za každý takýto prípad.

**7.4** V prípade omeškania Objednávateľa so splnením peňažného záväzku je Poskytovateľ oprávnený fakturovať Objednávateľovi úrok z omeškania vo výške 0,05% z dlžnej sumy za každý začatý deň omeškania.

**7.5** Uplatnením nároku na zaplatenie zmluvnej pokuty nie je dotknuté právo Objednávateľa na náhradu preukázateľnej škody.

**Článok 8**

**OCHRANA DÔVERNÝCH INFORMÁCIÍ**

**8.1** Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej zmluvnej strany alebo jej opomenutím prístup k dôverným informáciám druhej zmluvnej strany.

**8.2** Dôvernou informáciou sa rozumie informácia, ktorú zaznamenateľným spôsobom (napr. na podpísanom papieri) označuje zmluvná strana, ktorá informáciu poskytuje, ako dôvernú, vrátane informácií, týkajúcich sa jej výskumu, vývoja, obchodných údajov, osobných údajov zamestnancov alebo údajov o produktoch, materiáloch a metodológií, vlastnených zmluvnou stranou, vrátane know – how.

**8.3** Zmluvné strany sa zaväzujú, že zabezpečia dostatočné a preukázateľné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate dôvernej informácie v zmysle tejto Zmluvy a nevyhnutnosti jej utajenia v súlade s touto Zmluvou. Prístup k dôverným informáciám bude obmedzený na tých zamestnancov zmluvnej strany, ktorí tieto informácie potrebujú poznať na účely a v rozsahu, vymedzenom touto Zmluvou. Zmluvné strany sú povinné zabezpečiť, aby záväzok utajenia dôverných informácií v zmysle tejto Zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto Zmluvy. Splnenie tejto povinnosti je príslušná zmluvná strana povinná preukázať, ak ju o to druhá zmluvná strana požiada.

**8.4** Zmluvné strany sa zaväzujú zaobchádzať s dôvernými informáciami ako s predmetom obchodného tajomstva, najmä uchovávať ich v tajnosti a zabezpečiť vykonanie všetkých právnych a technických opatrení, zabraňujúcich ich neoprávnenému sprístupneniu tretej osobe, či ich zneužitiu, a to v rozsahu a spôsobom primeraným stupňu utajenia príslušnej dôvernej informácie a jej zrejmému významu, alebo významu, ktorý tejto dôvernej informácii zreteľne priradí tá zmluvná strana, ktorej príslušná dôverná informácia prislúcha.

**8.5** Zmluvné strany môžu poskytnúť tieto dôverné informácie len svojim zamestnancom alebo zmluvným partnerom v rozsahu nutnom pre riadne plnenia tejto Zmluvy, pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu zmluvnej strany, ktorá tieto informácie poskytla.

**8.6** V prípade porušenia akejkoľvek povinnosti, uvedenej v tomto článku Zmluvy, je poškodená zmluvná strana oprávnená uplatniť si nárok na zaplatenie zmluvnej pokuty vo výške 5 000,- EUR za každé jednotlivé porušenie povinností. Tým nie je dotknutá zodpovednosť za spôsobenú škodu poškodenej zmluvnej strane.

**Článok 9**

**TRVANIE A UKONČENIE ZMLUVY**

**9.1** Táto Zmluva sa uzatvára: (i.) na dobu určitú v trvaní 72 mesiacov, ktoré sa začnú počítať od nadobudnutia účinnosti tejto zmluvy, pričom plynutie tejto doby sa pozastavuje a nepočíta sa do nej čas od odovzdania Návrhu komplexného zabezpečenia PSPD Objednávateľovi do dňa doručenia oznámenia Poskytovateľovi o jeho schválení alebo (ii.) na dobu do vyčerpania celkovej ceny podľa bodu 4.1 tejto Zmluvy, podľa toho, ktorá skutočnosť uvedená v (i.) alebo (ii.) nastane skôr.

**9.2** Táto Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka. Zmluvné strany výslovne súhlasia so zverejnením Zmluvy v jej plnom rozsahu vrátane príloh a dodatkov v centrálnom registri zmlúv vedenom na úrade vlády SR.

**9.3** Platnosť tejto Zmluvy môže byť ukončená:

 a) písomnou dohodou zmluvných strán;

 b) zánikom niektorej zo zmluvných strán bez právneho nástupcu;

 c) odstúpením od Zmluvy;

 d) uplynutím doby platnosti;

 e) vyčerpaním celkovej ceny za poskytovanie služieb definovanej v bode 4.1 tejto Zmluvy.

**9.4** Ktorákoľvek zo zmluvných strán je oprávnená odstúpiť od tejto Zmluvy v prípadoch stanovených v tejto Zmluve alebo v Obchodnom zákonníku, najmä však v prípade, ak druhá zmluvná strana podstatne poruší svoje zmluvné povinnosti, vyplývajúce z tejto Zmluvy. Za podstatné porušenie zmluvných povinností sa považuje najmä porušenie nasledovných bodov zmluvy: 6.1, 6,2, 6.3, 6.6, 10.14, 10.15. Právne účinky odstúpenia od Zmluvy z dôvodu podstatného porušenia nastávajú dňom doručenia písomného oznámenia o odstúpení druhej zmluvnej strane. Zmluvné strany sa dohodli, že za podstatné porušenie zmluvných povinností sa považuje najmä porušenie akejkoľvek povinnosti, vyplývajúcej z tejto Zmluvy, ktoré nebude napravené ani v dodatočnej primeranej lehote písomne stanovenej druhou zmluvnou stranou, minimálne však v trvaní 5 pracovných dní. V písomnom upozornení o podstatnom porušení zmluvných povinností je potrebné skutkovo vymedziť konanie, resp. nekonanie porušujúcej zmluvnej strany, ktoré zakladá podstatné porušenie tejto Zmluvy tak, aby ho nebolo možné zameniť s iným konaním.

**9.5** Zmluvné strany sa dohodli, že odstúpenie od tejto Zmluvy podľa tohto bodu nemá vplyv na plnenie, ktoré bolo riadne odovzdané a bolo Objednávateľom prijaté, pred nadobudnutím účinnosti odstúpenia. Odstúpením nie je dotknutý nárok Poskytovateľa na zaplatenie ceny za také plnenie podľa tejto Zmluvy ako aj zaplatenie prípadného úroku z omeškania alebo náhrady škody. Odstúpenie od Zmluvy sa nedotýka nároku na zaplatenie zmluvnej pokuty.

**Článok 10**

**ZÁVEREČNÉ USTANOVENIA**

**10.1** Pokiaľ nie je v tejto Zmluve uvedené inak, platia pre tento zmluvný vzťah ustanovenia právneho poriadku Slovenskej republiky, najmä zákona č. 513/1991 Zb. Obchodný zákonník, a zákona č. 185/2015 Autorský zákon v platnom znení.

**10.2** Akékoľvek zmeny tejto Zmluvy podliehajú vzájomnému písomnému odsúhlaseniu oboch zmluvných strán formou písomného dodatku.

**10.3** V prípade, že by sa niektoré ustanovenia tejto Zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto Zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto Zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.

**10.4** Zmluvné strany sa zaväzujú, že v prípade sporov o obsah a plnenie tejto Zmluvy vynaložia všetko úsilie, ktoré je možné od nich spravodlivo požadovať, k tomu, aby tieto spory boli vyriešené cestou zmieru, najmä, aby boli odstránené okolnosti vedúce k vzniku práva od Zmluvy odstúpiť alebo okolností spôsobujúcich jej neplatnosť.

**10.5** Ak sa zmluvné strany nedohodnú na spôsobe riešenia vzájomného sporu, má každá zo zmluvných strán právo predložiť spor na rozhodnutie príslušnému súdu.

**10.6** Kontaktná osoba vo veciach realizácie predmetu tejto Zmluvy za Objednávateľa je:

XXX (osoba poverená za Objednávateľa) alebo v prípade jej neprítomnosti ňou vopred písomnou formou poverená osoba. Poverenie inej osoby bude písomne oznámené Poskytovateľovi.

**10.7** Kontaktná osoba vo veciach realizácie predmetu tejto Zmluvy za Poskytovateľa je:

 .................. .................. tel. číslo: +421 .................. .................., (osoba poverená za Poskytovateľa),

 alebo v prípade jej neprítomnosti, ňou vopred písomnou formou poverená osoba. Poverenie inej osoby bude písomne oznámené Objednávateľovi.

**10.8** Zmluvné strany môžu kedykoľvek zmeniť kontaktnú osobu. Zmena je voči druhej zmluvnej strane účinná odo dňa doručenia písomného oznámenia o zmene kontaktnej osoby. Kontaktné osoby sú oprávnené na bežné činnosti pri realizácii predmetu tejto Zmluvy, najmä na dohadovanie podmienok realizácie Zmluvy, podpisovanie zápisníc a akceptačných protokolov

**10.9** Zmluvné strany môžu kedykoľvek zmeniť, alebo doplniť nimi dohodnuté kontaktné čísla
a adresy. Zmena voči druhej zmluvnej strane je účinná odo dňa doručenia písomného oznámenia o zmene kontaktných údajov.

**10.10** Táto Zmluva vrátane príloh je vyhotovená v štyroch rovnopisoch v slovenskom jazyku, pre každú zmluvnú stranu po dva rovnopisy.

**10.11** Objednávateľ je povinný poskytnúť Poskytovateľovi súčinnosť, nevyhnutne potrebnú na splnenie predmetu tejto Zmluvy, najmä umožniť Poskytovateľovi primeraný prístup k príslušnej SW aplikácii, ako aj použitie ďalšieho súvisiaceho zariadenia alebo pamäťových médií, nevyhnutných pre výkon služieb podľa tejto Zmluvy. Objednávateľ je povinný na vlastné náklady zabezpečiť hardware, operačné systémy a komunikačné prostredie potrebné pre prevádzku PSPD (technické opatrenia potrebné k zabezpečeniu PSPD podľa schváleného Návrhu komplexného zabezpečenia PSPD) .

**10.12** Objednávateľ je povinný používať SW aplikáciu podľa používateľskej a administrátorskej dokumentácie alebo podľa inštrukcií Poskytovateľa.

**10.13**   Poskytovateľ a jeho subdodávatelia musia byť zapísaní v registri partnerov verejného sektora. Ak došlo k výmazu subdodávateľa z registra partnerov verejného sektora, je Poskytovateľ  povinný túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky účasti týkajúce sa osobného postavenia podľa § 32 ods. 1 písm. e) zákona o verejnom obstarávaní, k tej časti predmetu zákazky, ktorú má subdodávateľ plniť a je zapísaný  v registri partnerov verejného sektora podľa zákona č. 315/2016  Z. z. o registri partnerov verejného sektora a o zmene a doplnení niektorých zákonov.

**10.14**   Poskytovateľ je povinný zabezpečiť a financovať všetky subdodávateľské dodávky a nesie za ne záruku v plnom rozsahu. Poskytovateľ zodpovedá za odbornú starostlivosť pri výbere subdodávateľa,  ako aj za výsledok činnosti vykonanej na základe zmluvy o subdodávke, osobitne overí, že každý ním vybratý  subdodávateľ  spĺňa  alebo  najneskôr  v  čase  plnenia  tejto  Zmluvy bude  spĺňať podmienky  podľa  §  32  ods.  1  písm. e) zákona  o  verejnom  obstarávaní , k tej časti predmetu zákazky, ktorú má subdodávateľ plniť a  ak  má  povinnosť  zapisovať  sa  do registra partnerov verejného sektora, musí byť zapísaný v tomto registri v zmysle ustanovenia § 11 zákona o verejnom obstarávaní a podá o tom objednávateľovi dôkaz. K rovnakej povinnosti písomne zaviaže aj svojich subdodávateľov voči ich prípadným  subdodávateľom  tak,  aby  v celom subdodávateľskom  reťazci  všetci  dodávatelia  spĺňali  alebo  najneskôr  v  čase  plnenia  budú spĺňať podmienky podľa § 32 ods. 1 písm. e) zákona o verejnom obstarávaní. Poskytovateľ je povinný verejnému obstarávateľovi najneskôr tri (3) pracovné dni pred plánovanou zmenou subdodávateľa písomne oznámiť návrh na zmenu a zároveň údaje o novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Každá nový subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) zákona, k tej časti predmetu zákazky, ktorú má plniť,  ak  má  povinnosť  zapisovať  sa  do registra partnerov verejného sektora, musí byť zapísaný v tomto registri v zmysle ustanovenia § 11 zákona o verejnom obstarávaní a podá o tom objednávateľovi dôkaz.

**10.15** Poskytovateľ určuje subdodávateľov, ktorých bude využívať pri plnení tejto Zmluvy v Prílohe č. 4

 **10.16** Poskytovateľ pred podpisom tejto Zmluvy predložil objednávateľovi originál alebo úradne osvedčenú kópiu zmluvy na poistenie všeobecnej zodpovednosti za škodu spôsobenú pri výkone činností predmetu tejto Zmluvy vo výške poistného krytia minimálne 1.000.000,00 EUR, ktoré bude platné a účinné počas celého trvania Zmluvy. V prípade, že by táto zmluva zanikla, prestala platiť alebo sa stala neúčinnou a/alebo by zaniklo, resp. by sa znížilo poistné krytie, je poskytovateľ povinný uzatvoriť novú zmluvu zmluvy na poistenie všeobecnej zodpovednosti za škodu spôsobenú pri výkone činností predmetu tejto Zmluvy vo výške poistného krytia minimálne 1 000.000,00 EUR. Nesplnenie tejto povinnosti sa považuje za podstatné porušenie tejto Zmluvy.

**10.16** Písomnosti podľa tejto Zmluvy sa doručujú na adresy zmluvných strán uvedené v záhlaví Zmluvy alebo na inú adresu, písomne oznámenú stranou Zmluvy druhej strane Zmluvy. Všetky takéto písomnosti sa doručujú poštou vo forme doporučenej zásielky, pričom ak Zmluve nie je uvedené inak, pre plynutie lehôt a posúdenie právnych účinkov jednotlivých písomných právnych úkonov je rozhodujúci deň prevzatia písomnosti adresátom, vyznačený na doručenke. Ak sa zásielka z akéhokoľvek dôvodu vráti odosielateľovi, považuje sa deň jej vrátenia za deň doručenia písomnosti, a to aj vtedy, ak sa adresát o odoslaní zásielky a jej prípadnom uložení na pošte nedozvedel. Zásielka sa považuje za doručenú aj dňom odmietnutia jej prevzatia adresátom.

**10.17** Poskytovateľ je oprávnený postúpiť pohľadávky a iné práva vyplývajúce z Zmluvy voči Objednávateľovi len po jeho predchádzajúcom písomnom súhlase.

Príloha č. 1 zmluvy - Špecifikácia požiadaviek Objednávateľa na riešenie PSPD

Príloha č. 2 zmluvy - Harmonogram plnenia

Príloha č. 3 zmluvy - Návrh na plnenie kritérií – cenová ponuka – (*zodpovedá časti G. súťažných podkladov)*

Príloha č. 4 zmluvy - Zoznam subdodávateľov

Príloha č. 5 zmluvy – Zoznam členov realizačného tímu – (*zodpovedá prílohe číslo 8 súťažných podkladov)*

 V Banskej Bystrici, dňa ......................... V ..................., dňa .......................

………………………………… ………………………………………

 Objednávateľ Poskytovateľ